stanford-oval/wikipedia huggingface dataset:
לקסוס LC
גרסאות > לקסוס LC 500H

היא הגרסה היברידית ל-LC קופה. היא נחשפה ב-20 בפברואר 2016. היא כוללת מערכת הנעה היברידית המשלבת בין מנוע בנזין V6 צילינדרים בנפח 3.5 ליטר עם מנוע חשמלי, יחד הם מספקים 359 כ"ס. תיבת הילוכים אוטומטית בעלת ארבעה הילוכים ותיבת הילוכים רציפה. נתון התאוצה מ-0 ל-100 קמ"ש עומד על 5.0 שניות ומהירות מרבית של 250 קמ"ש. צריכת הדלק המשולבת עומדת על 15.6 ק"מ לליטר. פליטת הפחמן דו-חמצני עומדת על 145 גרם לק"מ.
גרסאות > לקסוס LC קבריולה

היא גרסת הקבריולה ל-LC. היא נחשפה ב-21 בנובמבר 2019 בתערוכת הרכב של לוס אנג'לס. עד לחשיפתה לקסוס עשתה שימוש בגג מתקפל קשיח עבור דגמי הגג הנפתח שלה, הפעם היא בחרה בגג אריג רך וקל משקל שהיתרון העיקרי שלו, מעבר למשקל הקל והמנגנון הפשוט יותר, הוא האפשרות לפתוח/לסגור את הגג תוך כדי נסיעה - עד למהירות של 50 קמ"ש בזמן של 15 עד 16 שניות. היא הגיעה לישראל ב-21 בינואר 2021.
מתיחת פנים שנת 2020

ב-9 באפריל 2020 חשפה לקסוס את מתיחת הפנים ל-LC קופה והיברידי. מתיחת הפנים כוללת עיצוב חדש לחישוקי ה-20 אינץ' של הדגם ושני צבעים חדשים למרכב שנוספו למבחר. העיצוב נותר מרהיב ורענן ללא שינויים מיוחדים. גם בתא הנוסעים השינויים מינוריים ומסתכמים בתוספת של אנדרואיד אוטו למערכת המולטימדיה (10.3 אינץ') ובצבע חדש לריפודי העור. לקסוס הפחיתה ב-10 ק"ג את המשקל באמצעות חישוקי 21 אינץ' אחוריים קלים יותר יחד עם שימוש בחלקי מתלה חדשים מאלומיניום וקפיצים חדשים. בתחום ההנעה אין כל שינוי.
גלריה

גרסת הקופה
גרסת הקופה מתיחת פנים
גרסת הקבריולה
הגרסה היברידית
הגרסה היברידית מתיחת פנים
הערות שוליים

↑  לקסוס LC 500 - קופה גדולה ויוקרתית - אוטו, באתר www.auto.co.il
↑  cartube, לקסוס LC 500 נחתה בישראל – מחיר החל מ-725,000 שקל, באתר cartube
↑  cartube, לקסוס LC 500 נחשפת – קופה יוקרתית וספורטיבית, באתר cartube
1 2  לקסוס LC קופה - מפרט טכני מלא, באתר קארטיוב
↑  cartube, לקסוס LC 500h ההיברידית נחשפת – ספורט קופה חסכונית, באתר cartube
↑  cartube, יוקרתית ופתוחה: לקסוס LC 500 קבריולט נחשפת, באתר cartube
↑  לקסוס LC - עכשיו עם גג נפתח - אוטו, באתר www.auto.co.il
↑  cartube, לקסוס LC 500 קבריולט בישראל - מחיר החל מ-920,000 שקל, באתר cartube
↑  cartube, מתיחת פנים: 2020 לקסוס LC קופה החדשה, באתר cartube
↑  לקסוס LC עברה עדכון ראשון - אוטו, באתר www.auto.co.il
מדינת לבנון החופשית

מדינת לבנון החופשית (בערבית: جمهورية لبنان الحرة, תעתיק מדויק: ג'מהורית לבנאן אלחֻרה; רפובליקת לבנון החופשית) הייתה מדינה דה פקטו עליה הכריז סעד חדאד ב-18 באפריל 1979. מדינת לבנון החופשית מעולם לא הוכרה כמדינה ריבונית על ידי אף גורם רשמי מחוץ ללבנון, וההכרזה עליה הביאה לניתוק מוחלט ביחסים בין סעד חדאד לממשלת לבנון. מדינת לבנון החופשית תפקדה במשך מספר שנים כיישות עצמאית בדרום לבנון, כאשר את מרבית השירותים לתושביה סיפקה מדינת ישראל.
רקע והיסטוריה

במלחמת האזרחים השנייה בלבנון נחלקה השליטה ברחבי המדינה בין מיליציות חמושות על רקע עדתי. בדרום לבנון, אזור בו רוב מוסלמי גדול, שלטו פלגים של אש"ף וצבא לבנון הערבי, מיליציה של עורקי צבא לבנון מוסלמים אשר הוקמה עם פרוץ מלחמת האזרחים וחברה לאש"ף. המיעוט הנוצרי בדרום לבנון סבל מהתנכלויות אשר התגברו עם פרוץ מלחמת האזרחים, וביישובים מסוימים תושבים נוצרים אף נטבחו על ידי לוחמי אש"ף והמון מוסלמי. במטרה להגן על האזרחים הנוצרים, הוצבו במובלעות הנוצריות בדרום יחידות נוצריות של צבא לבנון. במובלעת מרג' עיון הוצבה "יחידת אל-קליעה" אשר זכתה לשמה לאחר שלוחמים תושבי הכפר הנוצרי קליעה שחררו את העיר מרג' עיון, לאחר שזו נכבשה בידי צבא לבנון הערבי.
בשנת 1977 התמנה רב-סרן סעד חדאד, יליד העיר מרג' עיון, לפקד על יחידת אל-קליעה. חדאד, אשר התקבל באהדה רבה מצד הלוחמים, פעל רבות למען היחידה, ותחת פיקודו הפכה יחידת אל-קליעה מיחידה זוטרה בצבא לבנון לכוח צבאי חזק ועצמאי בשטח, אשר היווה כוח נגד לחוליות הטרור באזור. חדאד שינה את שם היחידה ל"צבא לבנון החופשית", והחל לנתק בהדרגה את קשריו עם הממשלה הלבנונית בביירות ועם בכירים בצבא לבנון, ולאחר שפנה חדאד לישראל בבקשת סיוע, המשבר ביחסי המיליציה עם הצבא והממשלה החריף. לאחר פגישת נציגי המיליציה עם רפאל איתן הוחלט על שיתוף פעולה בין צבא לבנון החופשית למדינת ישראל. שיתוף פעולה זה בא לידי ביטוי בסיוע אזרחי ללוחמים ומשפחותיהם, חימוש המיליציה ואימון לוחמיה בתחומי מדינת ישראל ופתיחת הגדר הטובה למעבר הנוצרים בין שתי המדינות.
בשנת 1978, לאחר מבצע ליטני, בו נדחקו הכוחות העוינים (אש"ף וחזיתות מסייעות) צפון לליטני ומספר רב של פליטים מוסלמים, אשר תמכו בכוחות העוינים ואף סייעו להם בפעולות מזוינות נגד האוכלוסייה הנוצרית בדרום לבנון נסו צפונה, ולאחר הנסיגה הישראלית בחזרה לגבולות הקו הכחול הועבר השטח, שזה עתה "נוקה" מגורמים עוינים, לשליטת צבא לבנון החופשית. שלוש המובלעות הנוצריות בדרום; מובלעת מרג' עיון, מובלעת בינת ג'ביל ומובלעת ג'זין אוחדו לכוח אחד תחת פיקודו של סעד חדאד. בעקבות האיחוד, הצטרפו לצבא לבנון החופשית קצינים בכירים מצבא לבנון אשר פעלו במקביל במולעת בינת ג'ביל (סאמי שידיאק ולוחמים משומרי הארזים של אטיין סאקר אשר הוצבו לשמור על המובלעת הנוצרית בג'זין.
תפקוד

צבא לבנון החופשית התבסס בשטח שבשליטתו והמיליציה זכתה לתמיכה עצומה בקרב האוכלוסייה המקומית. לאחר שלדבריו, "הממשלה הלבנונית הפקירה את הדרום", החליט חדאד לנתק את הקשר בינו לבין הממשלה הלבנונית (הקשר עם צבא לבנון נותק קודם לכן ועל אף שדה יורה צבא לבנון החופשית פעלה מטעם צבא לבנון, דה פקטו המיליציה הייתה עצמאית ונתונה לפקודתו של סעד חדאד בלבד), ובשנת 1979 הכריז על הקמת מדינת לבנון החופשית. חדאד העניק למדינה עליה הכריז שם זה היות שדרום לבנון דאז היה שטח "נקי" מגורמי טרוריסטיים, ואילו בשאר חלקי לבנון השפעת אש"ף וסוריה ניכרת. צעד זה, הביא לניתוק מוחלט ביחסים בין חדאד לממשלת לבנון. בעקבות ההכרזה, שרר זעם רב בקרב הממשל הלבנוני וסלים אל-חוס, ראש ממשלת לבנון, פיטר את חדאד מהצבא, הפסיק את תשלום משכורותיהם של חייליו והרשיעו בבגידה. חדאד עתר למועצה המייעצת לממשלה (גוף משפטי המקביל לבג"ץ) וזו ביטלה את החלטת הנשיא, עם זאת, ממשלת לבנון התעלמה מהחלטה המועצה ומעולם לא ביצעה אותה.
לאחר שחדאד כשל בהשגת הכרה בינלאומית למדינת לבנון החופשית החלה "מובלעת חדאד" בדרום לבנון לתפקד כמדינת דה-פקטו, כאשר את מרבית השירותים האזרחיים קיבלו תושביה ממדינת ישראל וצבא לבנון החופשית תפקד כצבאה. מדינת לבנון החופשית תפקדה כיישות עצמאית מספר שנים, ו"ממשלת לבנון החופשית" אף הקימה משרד ברחוב המלך ג'ורג' בירושלים. לאחר מלחמת שלום הגליל ונסיגת ישראל ממרבית השטחים אותם כבשה במלחמה זו, הוקמה על שטחה של "מדינת לבנון החופשית" רצועת הביטחון.
חדאד לא התנגד להקמת רצועת הביטחון, וצבא לבנון החופשית, אשר עם פטירת סעד חדאד ומינוי מפקדה החדש, אנטואן לאחד, הסב שמו לצד"ל – צבא דרום לבנון, המשיך בשיתוף הפעולה עם ישראל עד לנסיגה המלאה מרצועת הביטחון בשנת 2000, כאשר צד"ל חדל מלהתקיים וחלק מלוחמיו עברו להתגורר בישראל כפליטים.
יחס הקהילה הבינלאומית

הדעות על הכרזת מדינת לבנון החופשית בלבנון עצמה היו חלוקות, ונעו בין התנגדות עזה ומוצהרת לתמיכה שקטה. השמאל הלבנוני, אשר חבריו בעיקר מוסלמים, התנגד לחדאד עוד בתחילת דרכו, כאשר זה יצר קשר עם ישראל. דאז, הציעו אותם חוגי השמאל להעמיד את חדאד לדין בעוון בגידה, אך בקשתם נדחתה. הימין הלבנוני, לעומת זאת, תמך בחדאד לאורך כל הדרך, אך עם הכרזתו על דרום לבנון כמדינה עצמאית נמנעו ראשי המפלגות הנוצריות הגדולות להביע תמיכה במדינה, ככל הנראה מתוך חשש לגורלם הפוליטי, לאור העובדה שחדאד פוטר מתפקידו כבכיר בצבא ואף הורשע בבגידה. עם זאת, גורמי ימין לבנוניים חוץ-מפלגתיים רבים גולים הביעו תמיכה בחדאד וביישות המדינית אותה הקים, ושלוחות של מפלגות נוצריות כגון שומרי הארזים והפלנגות הנוצריות במערב אף הציעו להחיל את מודל מדינת לבנון החופשית על כל שטחה של לבנון הריבונית.
בקרב הקהילה הבינלאומית לא זכתה מדינת לבנון החופשית להכרה, ואף מדינה לא הכירה בהכרזתו של חדאד על שטח דרום לבנון כמדינה ריבונית. עם זאת, חדאד נהנה מתמיכה בקרב חוגי ימין במספר מדינות, ביניהן ישראל וארצות הברית. תומך נלהב של מדינת לבנון החופשית היה הכומר האוונגליסטי, פט רוברטסון, מנהיג הימין הנוצרי בארצות הברית, אשר תרם כספית לצבא לבנון החופשית ולמיליציות נוצריות נוספות אשר נלחמו נגד אש"ף במלחמת האזרחים.
שימוש מאוחר במושג

שימוש מאוחר במושג "מדינת לבנון החופשית" היה במהפכת הארזים, כינוי למספר אירועים והפגנות אשר התרחשו בלבנון בשנת 2005 כתוצאה מרצח ראש ממשלת לבנון לשעבר רפיק אל-חרירי, אשר מטרתם הייתה הוצאת הצבא הסורי (אשר פלש ללבנון בתקופת מלחמת האזרחים), הפלת השלטון הפרו-סורי בלבנון וכינונה של "מדינת לבנון החופשית". הצבא הסורי אמנם הוסג לחלוטין מלבנון והממשלה הפרו-סורית הודחה גם היא, אך זרמים בפוליטיקה הלבנונים מאשימים את סוריה בהחזקת אנשי ביון ומודיעין בתחומי לבנון, הפעלת טרור על פוליטיקאים ואנשי רוח לבנונים אנטי-סורים ואף רציחתם. בדרום לבנון, הוקמה "החזית למען לבנון החופשית", ארגון אשר מגדיר עצמו כממשיך דרכו של צבא לבנון החופשית ומטרתו כינונה של מדינת לבנון החופשית, הארגון אמנם מוכר בדרום לבנון ולו גם תנועת נוער אך השפעתו הפוליטית אינה מורגשת.
הערות שוליים

↑  מקור: הגנרל אנטואן לאחד, "בעין הסערה - חמישים שנה בשירות מולדתי לבנון", ידיעות אחרונות (עמ' 58)
↑  פנייה זו הגיעה לאחר שאש"ף ניתק את זרם החשמל והמים לכפרים הנוצריים במובלעת מרג' עיון ואוזלת ידה של הממשלה הלבנוני בטיפול בנושא הכעיסה את חדאד
↑  חזיתות פרו-פלסטיניות אשר קמו בלבנון או הובאו מסוריה (לדוגמה: א-סאעקה). בתחילת מלחמת האזרחים החזית המסייעת הראשית הייתה צבא לבנון הערבי אך זה התפורר וחדל מלהתקיים. חלק מלוחמיו השתלבו באש"ף ובחזיתות החדשות
↑  רובם שיעים אשר עברו להתגורר ברובע השיעי בדרום ביירות ואף הקימו שם שלוחות טרוריסטיות. חזבאללה, אשר הוקם במלחמת שלום הגליל בסיוע משמרות המהפכה האיראניים החל את פעילותו הטרוריסטית בחזית הביירותית (ירי צלפים על נוצרים בקרבת הקו הירוק) ועבר לדרום לבנון בשלב מאוחר יחסית
↑  סאמי שידיאק הסתכסך עם קצינים בכירים בשלב מאוחר יותר, ופרש
↑  עם הקמת צד"ל ועקב המחלוקת בין אטיין סאקר לאנטואן לאחד, המפקד החדש, פרשו לוחמי שומרי הארזים מהמיליציה
↑  פעמים אחדות, השתמש חדאד בצירוף "לבנון המשועבדת" - נתונה להשפעת סוריה, כאשר התייחס לחלקי המדינה בהם פעלו אש"ף, החזיתות המסייעות או צבא סוריה
↑  אם כי רבים סבורים שחדאד מעולם לא חפץ בהקמת מדינה ריבונית והתכוון דווקא להקים ישות עצמאית ללא השפעת אש"ף וסוריה והתכוון להחיל בעתיד מודל זה על כל שטח לבנון, קרי; גירוש אש"ף ונסיגת הצבא הסורי מאדמת לבנון
לינה קאן

| --- | --- |

לינה קאן 2016
 לידה:  3 במרץ 1989 (בת 35) לונדון 
 מדינה:  ארצות הברית
 ידועה בשל:  המאמר "פרדוקס ההגבל העסקי של אמזון"
 השכלה:  ויליאמס קולג', אוניברסיטת ייל
 מקצוע:  משפטנית המתמחה בחוקי תחרות חופשית והגבלים עסקיים
 מעסיק:  Open Markets Institute, נציבות הסחר הפדרלית, New America, בית הספר למשפטים קולומביה 
 חתימה:   
 www.linamkhan.com
 
לינה מ. קאן (באנגלית: Lina M. Khan; נולדה ב-3 במרץ 1989) היא משפטנית אמריקאית, המתמחה בתחומים של תחרות חופשית והגבלים עסקיים. ביוני 2021 מונתה ליושבת ראש נציבות הסחר של ארצות הברית. קאן משמשת גם כפרופסור חבר למשפטים בבית הספר למשפט באוניברסיטת קולומביה.
ביוגרפיה

קאן נולדה ב-1989 בלונדון להורים ממוצא פקיסטני, כשהייתה בת 11 היגרה המשפחה לארצות הברית. היא בוגרת לימודי פוליטיקה תאורטית בויליאמס קולג' (2010) ולימודי משפטים מאוניברסיטת ייל (2017).
ביוגרפיה > לינה קאן מול אמזון

קאן הפכה לדמות ציבורית בשנת 2017, עוד בהיותה סטודנטית, כאשר מאמר שפרסמה ב-Yale Law Journal, שכותרתו "פרדוקס ההגבל העסקי של אמזון" קיבל הדים רבים בעולם המשפט והמסחר בארצות הברית. הניו יורק טיימס תיאר את חשיבתה של קאן כ"ממסגרת מחדש עשרות שנים של חקיקה בנושא מונופולים". במאמרה קאן טוענת, כי הגישה המקובלת בתחום החקיקה בנושא ההגבלים העסקיים שמקורה ברעיונות של אסכולת שיקגו משנות ה-70 אינה רלוונטית לחברות הפועלות במודל של פלטפורמה כמו אמזון. גישה זו מתעלמת מכוח וריכוזיות, ומתמקדת בשאלת התחרות על המחירים לצרכן הסופי.
אמזון, ענקית הקמעונות המקוונת, הפכה בשני העשורים האחרונים לחברת ענק המעסיקה מאות אלפי עובדים ומחזיקה נתח משמעותי בעסקי השרתים, המפעילים את האינטרנט באמצעות חטיבת הענן שלה. כתוצאה מכך אמזון צברה כח מבני עצום, שמאפשר כח שלא ניתן היה לתאר בעבר. שניים מעמודי התווך של כוח זה הוא המידע – יש לה מידע עצום על צרכנים, ותשתית המחסנים והמשלוחים שבבעלותה. קאן מדמה את אמזון לחברות מסילות הרכבת של העידן הפרוגרסיבי, בתחילת המאה ה-20. "אלפי קמעונאים ועסקים עצמאיים חייבים לנסוע על המסילות של אמזון כדי להגיע לכביש, ותלותם במתחרה הגדולה שלהם הולכת וגדלה". קאן מראה כי אמזון גובה מחירים נמוכים יותר מקמעונאים לא מקוונים רבים, וענקיות טכנולוגיה אחרות, כמו גוגל ופייסבוק, מספקות שירותים מקוונים בחינם, הן היו חסינות במידה רבה מאכיפה נגד מונופולים, למרות הדומיננטיות שלהן בשוק. גם מכיוון שרבים מהמתחרים של ענקיות הטכנולוגיה האשימו אותם בטקטיקות בריוניות, כמו גביית מחירים נמוכים במשך זמן מה כדי להוציא יריבים מהעסקים - הרשויות ובתי המשפט בארצות הברית נהגו בחברות בכפפות של משי
עד לפני זמן לא רב אמזון חמקה כמעט לחלוטין מכל בדיקה מדוקדקת על ידי הרגולטורים וזאת בעיקר מפני שכוחה אפשר לה להציע מחירים נמוכים לצרכנים. מאמרה של קאן הציג את הטענה שלפיה החברה לא צריכה לקבל כרטיס חופשי להתנהג באופן אנטי-תחרותי רק מפני שלקוחותיה מרוצים. המאמר זכה ל-146,255 צפיות, להיט במונחי עולם המשפט. הפופולריות שלו זעזעה את ממסד ההגבלים העסקיים. המאמר עורר הדים רבים, וגם ביקורת על הצעותיה להחיות ולהרחיב את חוקי ההגבלים העסקיים.
ביוגרפיה > תפקידים ציבוריים

לאחר סיום לימודיה קאן ניהלה את תחום המדיניות העסקית בקבוצת חשיבה במכון לשווקים חופשיים (Open Markets Institute). בעקבות העניין שעורר המאמר, רוהיט צ'ופרה, ראש נציבות הסחר הפדרלית (FTC), החליט להעסיק את קאן כיועצת זמנית בנושא תחרותיות והגבלים עסקיים לקראת שימועים שיעסקו, לראשונה מאז 1995, בשאלה האם הכלכלה המשתנה דורשת שינוי בגישה של רשויות אכיפת החוק. בשנת 2019 החלה קאן לשמש כיועצת לוועדת המשנה לוועדת השיפוט בבית המשפט לענייני הגבלים עסקיים, מסחר וניהול, שם הובילה את חקירת הקונגרס בנושא שווקים דיגיטליים.
ב-22 במרץ 2021 הודיע נשיא ארצות הברית ג'ו ביידן כי קאן מועמדת לתפקיד בנציבות הסחר הפדרלית (אנ'). במאי 2021 אישר הסנאט של ארצות הברית את המינוי, על רקע קריאותיה הציבוריות להסדיר את ההתנהלות שנגדה יצאו מבקרי אמזון, פייסבוק, גוגל ואפל במשך שנים. היא אמרה לוועדת סנאט באפריל, כי היא מודאגת מהאופן שבו חברות טכנולוגיה יכולות להשתמש בכוחן כדי לשלוט בשווקים חדשים. נציבות הסחר הפדרלית, הגישה, בשנה שעברה, תביעה נגד אמזון יושב ראש אמזון דרש מקאן להגביל את עצמה מכל הליכים הקשורים לאמזון על בסיס הצהרותיה בעבר על החברה, כולל טענות כי אמזון היא מונופול.
הערות שוליים

1 2 3  Lina M. Khan, Amazon’s Antitrust Paradox, The Yale Law Journal, ‏ינואר 2017
↑  David Streitfeld, Amazon’s Antitrust Antagonist Has a Breakthrough Idea, ניו יורק טיימס, ‏7.9.2018
↑  ניצן כרמלי, ‏הכירו את האישה שתרעיד את עמק הסיליקון, באתר ‏מאקו‏, 25 ביוני 2021
1 2   ניו יורק טיימס, הסטודנטית בת ה-29 שהרסה לאמזון את החגיגה, באתר TheMarker‏, 10 בספטמבר 2018
↑  Lohr, Steve (2019-12-08). "This Man May Be Big Tech's Biggest Threat". The New York Times (באנגלית אמריקאית). ISSN 0362-4331. נבדק ב-2021-07-04.
↑   בלומברג, ניו יורק טיימס, מתכונן למאבק בענקיות הטכנולוגיה: ביידן הודיע על מינויה של לינה קאן לנציבות הסחר, באתר TheMarker‏, 22 במרץ 2021
↑  McCabe, David; Kang, Cecilia (2021-06-15). "Biden Names Lina Khan, a Big-Tech Critic, as F.T.C. Chair". The New York Times (באנגלית אמריקאית). ISSN 0362-4331. נבדק ב-2021-07-04.
↑  Russell Brandom, Amazon says new FTC chair shouldn’t regulate it because she’s too mean, The Verge, ‏2021-06-30 (באנגלית)
| --- | --- |
בקרת זהויות :  LCCN: no2024021780   WorldCat (עם LCCN): no2024-021780 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לינה קאן".
ליילה רואס

| --- | --- |
אין תמונה חופשית
 לידה:  22 ביוני 1971 (בת 53) סטפני, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1999 
 פרופיל ב-IMDb
 
ליילה אבדסלם רואס (באנגלית: Laila Abdesselam Rouass; נולדה ב-22 ביוני 1971) היא שחקנית בריטית. רואס ידועה מהופעותיה בתפקיד אמבר גייטס בסדרה "נשות הכדורגלנים" (2004–2006), ובתפקיד סהירה שאה בסדרה "הולבי סיטי" (2011–2012). עוד כיכבה בסדרות "בראשית" ו"ספוקס", והתמודדה בתוכנית הריאליטי "Strictly Come Dancing".
ביוגרפיה

רואס נולדה בשכונת סטפני שבלונדון, לאב מרוקאי ולאם הודית.
בשנות התשעים של המאה העשרים עבדה רואס כ-VJ בערוץ הטלוויזיה Channel V בהודו. באותה תקופה הופיעה בווידאו קליפ של להקת Colour Blind בבימויו של מנהל צוות הקריאייטיב בערוץ.
אחרי שחזרה לבריטניה, התפרסמה רואס בתפקיד השחקנית הבוליוודית, אמבר גייטס, בסדרת הטלוויזיה "נשות הכדורגלנים", בה הופיעה בין השנים 2004 ל-2006. כמו כן השתתפה בסדרת הספין-אוף "נשות הכדורגלנים: אקסטרה טיים" של ערוץ ITV2. עוד שיחקה באופרות הסבון הבריטיות "Family Affairs" ו"הוליאוקס", ובפרקים אחדים בסדרות "I Dream", "חדר מיון", ו-"Meet the Magoons". רואס כיכבה לצדה של מירה סיאל בעיבוד הטלוויזיוני של הרומן "Life Isn't All Ha Ha Hee Hee" מאת סיאל.
ב-2009 שיחקה רואס בתפקיד האגיפטולוגית שרה פייג', בעונה השלישית של סדרת המדע בדיוני "בראשית" של רשת ITV. היא עזבה את הסדרה כשאתר הצילומים הועבר לדבלין, בעונות הרביעית והחמישית. לדבריה, היה לה קשה להשתתף בסדרה כאם חד הורית.
באביב 2010 הודיעה רואס על כוונתה ליצור סרט אודות ליילה ח'אלד, שבשנת 1969 הייתה שותפה לחטיפת מטוס מרומא לאתונה.
החל מספטמבר 2010 שיחקה בתפקיד מאיה להאן, דמות שהוצגה בעונה התשיעית של סדרת הדרמה "ספוקס" בערוץ BBC One. באוקטובר 2010 כיכבה בתפקיד אורח בדמות קולונל קארים, בסדרה "הרפתקאות שרה ג'יין". אחר כך הצטרפה לצוות שחקני הסדרה הרפואית "הולבי סיטי" של ה-BBC, והופיעה בתפקיד סהירה שאה החל מפברואר 2011. באפריל 2012 עזבה את "הולבי סיטי", כדי לבלות יותר עם משפחתה.
רואס השתתפה בעונה השביעית של תוכנית המציאות "Strictly Come Dancing" של ה-BBC. היא רקדה עם הרקדן המקצועי אנטון דו בק, ולצדה של כוכבת "נשות הכדורגלנים" זואי לוקר.
הצמד הודח ב-6 בדצמבר 2009, כשנותרו ארבעה זוגות בלבד.
סרט הקולנוע הראשון של רואס היה "City of Dreams" בהפקת פרוזה נדיאוולה, בו כיכבה לצדם של ליזה ריי וסעיד ג'פרי. בשנים שחייתה בהודו, בתחילת הקריירה שלה, שיחקה רואס בסרטים הודים, בהם הסרו ההודי-איטלקי "Senso unico", ו-"Split Wide Open" (שניהם מ-1999).
בשנת 2000 כיכבה רואס בסרט "Bawandar" (באנגלית: "The Sand Storm"). ב-2002 הופיעה לראשונה בסרט דובר אנגלית "ארבע הנוצות" לצדו של הית' לדג'ר.
ב-2007 הופיעה רואס בסרט הבריטי העצמאי "Shoot on Sight", לצדם של בריאן קוקס, אום פורי וסיידי פרוסט. ב-2008 השתתפה בשני סרטי קולנוע, האחד "Freebird", והשני "Apron Strings" בהפקה ניו זילנדית.
ביוגרפיה > חיים אישיים

ב-1990 התחתנה רואס עם אבדסלאם רואס בטאוור האמלטס שבלונדון. השניים התגרשו ב-2003. בשנת 2005 ערכה טקס נישואים דתי עם נאסיר קהאן, אבל הם לא נישאו באופן רשמי. בפברואר 2007 ילדה רואס את בתה. היא וקהאן נפרדו ב-2008. בפברואר 2013 התארסה רואס עם שחקן הסנוקר רוני או'סאליבן, איתו הייתה לה מערכת יחסים החל מתחילת 2012.
באוגוסט 2017 נקלעה רואס להתקפת טרור בברצלונה. במהלך האירוע כתבה בטוויטר שהיא הסתתרה במקפיא של מסעדה.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1999 |  | Senso unico | יסמין |  |
| 1999 |  | Split Wide Open | ננדיטה |  |
| 2000 |  | Bawandar | איימי |  |
| 2002 | ארבע הנוצות | The Four Feathers | מאיה |  |
| 2003 |  | Two Minutes | סוניטה | סרט קצר |
| 2007 |  | Shoot on Sight | רובי קאור |  |
| 2008 |  | Apron Strings | אניטה |  |
| 2008 |  | Freebird | לוסינדה |  |
| 2011 | קונאן | Conan the Barbarian | פיאלה, אמו של קונאן |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2001 |  | Family Affairs | טניה איובה |  |
| 2002 |  | The Comedy Lab |  | בפרק "Meet the Mangoons" |
| 2002 | חדר מיון | Casualty | מנדי קלאוויי | בפרק "You're Going Home in the Back of an Ambulance" |
| 2003 | הוליאוקס | Hollyoaks | דייל ג'קסון | סדרת טלוויזיה |
| 2004 |  | I Dream | לולי דאס | בפרק "Toon in Love" |
| 2004–2006 | נשות הכדורגלנים | Footballers' Wives | אמבר גייטס | סדרת טלוויזיה |
| 2005 |  | Life Isn't All Ha Ha Hee Hee | טניה |  |
| 2005 | נשות הכדורגלנים: אקסטרה טיים | Footballers' Wive$: Extra Time | אמבר גייטס | ספין-אוף |
| 2005 |  | Meet the Mangoons | אניטה | בפרק "Stairway to Havan" |
| 2006 | חדר מיון | Casualty | ג'ינה מרשל | בפרק "All Through the Night" |
| 2009 | בראשית | Primeval | שרה פייג' | עונה שלישית |
| 2010 | הרפתקאות שרה ג'יין | The Sarah Jane Adventures | קולונל קארים | בפרק "Death of the Doctor" |
| 2010 | ספוקס | Spooks | מאיה לאהן | סדרת טלוויזיה |
| 2011–2012 | הולבי סיטי | Holby City | סהירה שאה | תפקיד ראשי |
| 2011 |  | Sadie J | מדי | בפרק "Robobootylicious" |
| 2014 | רציחות במידסומר | Midsomer Murders | סטפני קינג | בפרק "The Flying Club" |
| 2015 |  | The Royals | סגנית ראש הממשלה ראני |  |
| 2016 | סטלה | Stella | מריה | עונה חמישית |
| 2016 |  | The Lodge | אוליביה | סדרת טלוויזיה |
| 2018 | מוגנים | Safe | לורן | סדרת טלוויזיה |
הערות שוליים

↑  Alex Tate; Steven Smith (22 בפברואר 2004). "Star Chat: I'm really a good girl!; Footballers' Wives star Laila Rouass, 28, might play a swinging schemer, but in real life the finishing schooled actress says she's sweet and innocent". The People. {{cite news}}:  (עזרה)
↑  Joshi, Namrata (24 באפריל 2000). "Givin' It A Good Shot". Outlook. India: The Outlook Group. נבדק ב-7 במרץ 2011. {{cite web}}:  (עזרה)
1 2 3  "Hollyoaks – Laila Rouass". Channel 4. 7 במרץ 2003. אורכב מ-המקור ב-14 ביולי 2007. נבדק ב-7 במרץ 2011. {{cite web}}:  (עזרה)
↑  Kilkelly, Daniel (12 במאי 2010). "Laila Rouass explains 'Primeval' exit". Digital Spy. נבדק ב-7 במרץ 2011. {{cite web}}:  (עזרה)
↑    Tim Walker, ‏Footballers' Wives star Laila Rouass films life of terrorist Leila Khaled, The Telegraph, 10 March 2010
↑  Wightman, Catriona (16 בספטמבר 2010). "'Spooks' – Meet The Newbies: Laila Rouass". Digital Spy. נבדק ב-7 במרץ 2010. {{cite web}}:  (עזרה)
↑  "The Sarah Jane Adventures – Death of the Doctor". BBC. נבדק ב-7 במרץ 2011. {{cite web}}:  (עזרה)
↑  Kilkelly, Daniel (7 בנובמבר 2010). "Laila Rouass joins 'Holby City'". Digital Spy. נבדק ב-20 בינואר 2011. {{cite web}}:  (עזרה)
↑  Conlan, Tara (5 באוקטובר 2009). "Strictly Come Dancing: BBC receives scores of complaints over racist remark". The Guardian. Guardian News and Media. נבדק ב-7 במרץ 2011. {{cite web}}:  (עזרה)
↑  Sehgal, Nutan (23 באוגוסט 2001). "Wisecracking their way to Bollywood". The Tribune. Chandigarh, India: The Tribune Trust. נבדק ב-7 במרץ 2011. {{cite web}}:  (עזרה)
↑  Cummins, Fiona (11 בפברואר 2004). "My Secret Sexless Marriage; Footballers' Wives Sensation". Daily Mirror. נבדק ב-8 במרץ 2011. {{cite web}}:  (עזרה)
↑  "Snooker star Ronnie rockets to happiness after proposing to Laila Rouass". Hello. 4 בפברואר 2013. נבדק ב-22 באוגוסט 2013. {{cite web}}:  (עזרה)
↑  "Strictly Come Dancing and Holby City's Laila Rouass caught up in Barcelona attack – BBC Newsbeat". BBC Newsbeat. 18 באוגוסט 2017. נבדק ב-18 באוגוסט 2017. {{cite web}}:  (עזרה)
| --- | --- |
בקרת זהויות :  GND: 1209081377  LCCN: no2012048947  VIAF: 238823501   WorldCat (עם VIAF): 238823501
מבזק

ערך זה עוסק בהתקן המשמש ליצירת הבזק תאורה קצר לצורך צילום. אם התכוונתם למבזק חדשות, ראו .
התמונה העליונה מראה תמונה עם פלאש חלש, והתחתונה מראה תמונה עם פלאש מספיק
מבזק או פלאש (באנגלית: Flash) הוא התקן, בדרך כלל אלקטרוני, המשמש ליצירת הבזק תאורה קצר לצורך צילום.
מבזקים יוצרים בדרך כלל הבזקי תאורה קצרים מאוד - כאלפית שנייה, בטמפרטורת צבע של כ-5,500 מעלות קלווין. ניתן להשתמש בפלאש במצבים בהם האור הזמין בסצנה המצולמת חלש מדי, או כדי לאפשר צילום במהירות תריס גבוהה יותר, למשל בעת צילום עצמים הנעים במהירות.
במקור השתמשו לצורך זה במגש מתכתי עם אבקה דליקה שהייתה ניצתת בעת הצילום, אולם כיום כל המבזקים הם אלקטרוניים.
צילום בחושך בעזרת מבזק

האור המגיע מהמבזק ומוחזר מהעצמים המצולמים נחלש במהירות ככל שמרחיקים את העצם מהמצלמה. טווח פעולה אופייני של מבזק הוא 3 עד 5 מטרים. במרחקים גדולים מזה, למשל בצילום נוף, לא תורגש השפעת המבזק והצילום יהיה דומה מאוד לצילום ללא מבזק.
מבזק אלקטרוני
דוגמה ל"הקפאת" עצמים זזים בצילום, בעזרת מבזק
צילום בלילה עם שימוש במבזק
צילום בלילה ללא שימוש במבזק. ניתן להבחין בשוני באיזון לבן ובטשטוש הנובע ממהירות תריס נמוכה.
ראו גם

אפקט עיניים אדומות
TTL
מועצה אזורית האלה

מועצה אזורית האלה הייתה מועצה אזורית באזור עמק האלה שבשפלת יהודה. ב-1964 אוחדה עם שכנותיה ליצירת מועצה אזורית מטה יהודה.
היסטוריה

ביולי 1953 הוקמה "מועצה אזורית הרי חברון", אך השם "הרי חברון" לא אושר בשל המרחק הגאוגרפי בין הרי חברון לתחומי המועצה, והוחלט (בניגוד לרצון התושבים) שהיא תיקרא "מועצה אזורית עציונה", לזכר יישובי גוש עציון הסמוך שנפלו במלחמת העצמאות. כמה חודשים לאחר מכן הוכרז שמה הסופי "מועצה אזורית האלה", על שם עמק האלה שבתחומיה, שבו נערך קרב דוד וגולית.
שלושה דו"חות של מבקר המדינה זיגפריד מוזס מהשנים 1953–1960 חשפו ליקויים בתחום הניהול הכספי במועצה.
עד ראשית שנות ה-60 מצב הכבישים היה רעוע ואוטובוסים להסעת תלמידים התקשו להתנייד בהם. באותה תקופה בוצעו עבודות סלילה רחבות
ב-1963 הוקמה במועצה ספרייה אזורית ראשונה מסוגה בארץ.
ב-1963 הועלתה הצעה לאחד את ארבע המועצות האזוריות במחוז ירושלים: הרי יהודה, גיזו, אבן העזר והאלה. ועדה שבחנה את הנושא קיבלה את דעתם של ראשי ארבע המועצות והמליצה לשר הפנים לאחד את המועצות. ביולי 1964 הוקמה מועצה אזורית מטה יהודה, וראש מועצת האלה, בנימין כהן נבחר לעמוד בראשה.
יישובי המועצה

המועצה כללה את היישובים שבאזור עמק האלה וחבל עדולם: נתיב הל"ה, צפרירים, בר גיורא, מבוא ביתר, מטע, נס הרים, עגור, נווה מיכאל, רוגלית, אדרת, גבעת ישעיהו, לוזית, אביעזר וכן המרכזים האזוריים שריגים (לי-און) וצור הדסה. בשנת 1960 צורף אליה היישוב נחושה שהשתייך לפני כן למועצה האזורית לכיש.
משרדי המועצה שכנו בצור הדסה.